
ΤΕΥΧΟΣ ΔΕΥΤΕΡΟ 


Αρ 


. Φύλλου 837 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Έγκριση Κανονισμού Διδακτορικών Σπουδών του 
Τμήματος Οικονομικών Επιστημών του Πανεπι¬ 
στημίου Κρήτης. 

2 Έγκριση Κανονισμού Διδακτορικών Σπουδών του 
Τμήματος Βιολογίας του Πανεπιστημίου Κρήτης. 

3 Καθορισμός γνωστικών αντικειμένων μελών ΕΔΙΠ 
της Σχολής Μηχανικών Παραγωγής και Διοίκησης 
του Πολυτεχνείου Κρήτης. 


ΑΠΟΦΑΣΕΙΣ 

Αριθμ. 2284 _ (1) 

Έγκριση Κανονισμού Διδακτορικών Σπουδών 
του Τμήματος Οικονομικών Επιστημών του Πα¬ 
νεπιστημίου Κρήτης. 

Η ΣΥΓΚΛΗΤΟΣ ΤΟΥ ΠΑΝΕΠΙΣΤΗΜΙΟΥ ΚΡΗΤΗΣ 
(τακτική συνεδρίαση 383η/15.2.2018) 

Έχοντας υπόψη: 

1. Το π.δ. 296/1973 (ΦΕΚ 239 τ.Α'/1973) περί καθορι¬ 
σμού του τίτλου και της έδρας του εν Κρήτη ιδρυθέντος 
Πανεπιστημίου, το ν.δ. 114/1974 (ΦΕΚ 310 τ.Α'/1974) περί 
τροποποιήσεως και συμπληρώσεως του ν.δ. 87/1973 
(ΦΕΚ 159 τ.Α'/1973) «περί ιδρύσεως Πανεπιστημίων εις 
Θράκην και εις Κρήτην» και επεκτάσεως διατάξεων τινών 
αυτού εις άπαντα τα ΑΕΙ (Α' 310), τον. 259/1976 (ΦΕΚ 25 
τ.Α'/1976) περί τροποποιήσεως και συμπληρώσεωςτων 
περί Πανεπιστημίων Θράκης και Κρήτης κειμένων διατά¬ 
ξεων, τις διατάξεις του π.δ. 103/1983, (ΦΕΚ 48/15.4.1983, 
τ.Α') - Αυτοδύναμη λειτουργία του Πανεπιστημίου Κρή¬ 
της..., καθώς και της λοιπής νομοθεσίας περί Πανεπιστη¬ 
μίου Κρήτης. 

2. Το ΦΕΚ ΥΟΔΔ 82/18.2.2016) και την υπ'αριθμ. πρωτ. 
31460/Ζ1/23.2.2016 (ΑΔΑ: ΨΡΙ24653ΠΣ-Υ1 Κ) διαπιστω- 
τική πράξη της Αναπληρώτριας Υπουργού Παιδείας 
Έρευνας και Θρησκευμάτων, όπου διαπιστώνεται ότι ο 
Καθηγητής Οδυσσέας Ζώρας έχει εκλεγεί ως Πρύτανης 
του Πανεπιστημίου Κρήτης. 

3. Την υπ' αριθμ. 17070/1.12.2017 (ΑΔΑ: 9ΙΖΔ469Β7Γ- 
ΟΞΛ) πράξη Συγκρότησης της Συγκλήτου του Πανεπι¬ 


στημίου Κρήτης, στις 1.12.2017 σε εφαρμογή των δια¬ 
τάξεων τουν. 4485/2017 (ΦΕΚ 114/τ.Α'/4.8.2017 για το 
ακαδημαϊκό έτος 2017-2018 όπως ισχύει. 

4. Τις διατάξεις του άρθρου 4 του ν. 3861/2010 (ΦΕΚ 
112 τ.Α'/2010) ενίσχυση της διαφάνειας με την υποχρε¬ 
ωτική ανάρτηση νόμων και πράξεων των κυβερνητικών, 
διοικητικών και αυτοδιοικητικών οργάνων στο διαδίκτυο 
«Πρόγραμμα Διαύγεια» και άλλες διατάξεις, όπως τρο¬ 
ποποιήθηκε και ισχύει με το ν. 4210/2013 (ΦΕΚ 254/τ.Α7 
21.11.2013), καθώς και την κατ'εξουσιοδότηση αυτού εκ- 
δοθείσα υπ'αριθμ. ΥΠΟΙΚ Δ61127865/ΕΞ2010/30.9.2010 
απόφαση. 

5. Τις διατάξεις των άρθρων 13, παρ.2 σημείο (ιε) σε 
συνδυασμό με το άρθρο 31 παρ. 1 σημείο (α), το άρ¬ 
θρο 45 παρ. (2) και το άρθρο 85 παρ. 6 σημείο (β) του 
ν. 4485/2017. 

6. Το με αριθμ. Γεν. Πρωτ.: 1673/12.2.2018 έγγραφο 
Ορθή επανάληψη της Προϊσταμένης της Γραμματείας 
του Τμήματος Οικονομικών Επιστημών του Πανεπιστη¬ 
μίου Κρήτης, α.α. Ιωάννας Γιωτοπούλου. 

7. Το απόσπασμα πρακτικών της υπ' αριθμ. 341 ης/ 
24.1.2018 Συνέλευσης του Τμήματος Οικονομικών Επι¬ 
στημών, σχετικά με το παρόν θέμα. 

8. Το γεγονός ότι με την παρούσα απόφαση δενπροκα- 
λείται δαπάνη σε βάρος του κρατικού προϋπολογισμού, 
αποφασίζει και εγκρίνει: 

τον Κανονισμό Διδακτορικών Σπουδών του Τμήμα¬ 
τος Οικονομικών Επιστημών του Πανεπιστημίου Κρή¬ 
της, όπως αυτός κατατέθηκε στη Σύγκλητο και έχει ως 
ακολούθως: 

ΓΕΝΙΚΕΣ ΔΙΑΤΑΞΕΙΣ 

ΤοΤμήμα Οικονομικών Επιστημών του Πανεπιστημίου 
Κρήτης οργανώνει διδακτορικές σπουδές και απονέμει 
Διδακτορικό Δίπλωμα στην Οικονομική Επιστήμη, σύμ¬ 
φωνα με τις ισχύουσες διατάξεις. Ο Κανονισμός Διδα¬ 
κτορικών Σπουδών εξειδικεύει το θεσμικό πλαίσιο για 
τις διδακτορικές σπουδές του ν. 4485/2017, των κανονι¬ 
στικών κειμένων του Πανεπιστημίου Κρήτης καθώς και 
μία σειρά σχετικών αποφάσεων των Συνελεύσεων του 
Τμήματος Οικονομικών Επιστημών. 

Η Συνέλευση του Τμήματος Οικονομικών Επιστημών 
είναι αρμόδια να κρίνει και να διευθετεί κάθε οργανωτι¬ 
κό, διοικητικό ή ακαδημαϊκό ζήτημα,του οποίου η ρύθ¬ 
μιση δεν προβλέπεται από την κείμενη νομοθεσία ή τα 

λοιπά κανονιστικά κείμενα του Πανεπιστημίου Κρήτης, 
του Τμήματος, ή από τις αποφάσεις των παραπάνω αρ¬ 
μοδίων οργάνων ή τον παρόντα Κανονισμό Διδακτορι¬ 
κών Σπουδών. 

ΑΝΤΙΚΕΙΜΕΝΟ-ΣΚΟΠΟΣ 

Οι Διδακτορικές Σπουδές στοΤμήμα Οικονομικών Επι¬ 
στημών εμβαθύνουν τη σπουδή στο αντικείμενο της 
Οικονομικής Επιστήμης. Στρατηγικός στόχος τους είναι 
η εξειδίκευση και η εκπαίδευση επιστημόνων - ερευ¬ 
νητών στο ευρύτερο γνωστικό πεδίο της Οικονομικής 
Επιστήμης, και μέσω αυτής η προώθηση της οικονομικής 
έρευνας στη χώρα μας συμβάλλοντας έτσι στην ποιοτι¬ 
κή αναβάθμισή της. Πιο συγκεκριμένα, στόχος είναι η 
επιστημονική συνεισφορά στην πολύπλευρη ανάλυση 
των ζητημάτων που εστιάζονται σε θέματα οικονομι¬ 
κής ανάλυσης, εφαρμοσμένης οικονομικής, ποσοτικών 
μεθόδων, πολιτικής οικονομίας, οικονομικής ιστορίας 
και οικονομικής πολιτικής. Επιπρόσθετα, η εκπόνηση 
διδακτορικής διατριβής και η απονομή Διδακτορικού 
Διπλώματος, έχει στόχο να παρέχει στους κατόχους του 
τις υψηλού επιπέδου δεξιότητες που είναι απαραίτητες 
ώστε να εργαστούν ως διδάσκοντες και ερευνητές σε 
Πανεπιστήμια, ΤΕΙ και Ερευνητικά Κέντρα της ημεδα¬ 
πής ή της αλλοδαπής, ως εκπαιδευτικοί με αυξημένα 
προσόντα, ως επιστημονικοί σύμβουλοι και ως στελέχη 
Δημόσιων και Ιδιωτικών Επιχειρήσεων και Οργανισμών. 

ΕΚΠΟΝΗΣΗ ΔΙΔΑΚΤΟΡΙΚΗΣ ΔΙΑΤΡΙΒΗΣ 

Υποψήφιοι - Προϋποθέσεις 

Δικαίωμα υποβολής αίτησης για εκπόνηση διδακτορι¬ 
κής διατριβής έχει ο κάτοχος Διπλώματος Μεταπτυχια¬ 
κών Σπουδών (Δ.Μ.Σ.) Πανεπιστημίων της ημεδαπής ή 
αναγνωρισμένου από τον ΔΟΑΤΑΠ ως ισότιμου της αλ¬ 
λοδαπής ή ενιαίου και αδιάσπαστου τίτλου σπουδών με¬ 
ταπτυχιακού επιπέδου του άρθρου 46 του ν. 4485/2017. 

Η Συνέλευση μπορεί, εάν κριθεί απαραίτητο, πέραν 
των άλλων κριτηρίων, να ζητήσει από τους υποψηφίους 
να παρακολουθήσουν και να εξεταστούν επιτυχώς σε 
μέρος ή στο σύνολο του Προγράμματος Μεταπτυχιακών 
Σπουδών (Π.Μ.Σ) του Τμήματος ως προϋπόθεση για την 
εκπόνηση της διδακτορικής διατριβής. Ειδικά, οι κάτο¬ 
χοι τίτλων μεταπτυχιακών σπουδών άλλων Τμημάτων, 
εκτός των Τμημάτων Οικονομικών Επιστημών, θα πρέπει 
πέραν των άλλων κριτηρίων, να παρακολουθήσουν και 
να εξεταστούν επιτυχώς τουλάχιστον στα μαθήματα του 
πρώτου εξαμήνου του Μεταπτυχιακού Προγράμματος 
Σπουδών. 

Οι υποψήφιοι διδάκτορες οι οποίοι γίνονται δεκτοί υπό 
τις παραπάνω προϋποθέσεις εγγράφονται στο Πρόγραμ¬ 
μα Διδακτορικών Σπουδών. Τυχόν μη επιτυχής παρακο¬ 
λούθηση και εξέταση στα οριζόμενα μαθήματα οδηγεί 
στη διαγραφή τους από το Πρόγραμμα Διδακτορικών 
Σπουδών έπειτα από απόφαση της Συνέλευσης. 

Αίτηση και Δικαιολογητικά 

Οι υποψήφιοι που ενδιαφέρονται για εκπόνηση διδα¬ 
κτορικής διατριβής μπορούν να υποβάλουν τα κάτωθι 
κάθε Νοέμβριο και Μάιο (αναλυτική πρόσκληση ενδια¬ 
φέροντος αναρτάται στον ιστότοπο του Τμήματος και 
στη Διαύγεια): 

1. Αίτηση με στοιχεία επικοινωνίας και αναφορά στην 


προτεινόμενη γλώσσα εκπόνησης και τον προτεινόμενο 
επιβλέποντα. 

2. Λεπτομερή πρόταση εκπόνησης διδακτορικής δια¬ 
τριβής προς τη Συνέλευση του Τ μήματος. 

3. Αντίγραφο ΠτυχίουΛων. 

4. Αντίγραφο Διπλώματος Μεταπτυχιακών Σπουδών 
της ημεδαπής ή αναγνωρισμένου από τον ΔΟΑΤΑΠ ως 
ισότιμου της αλλοδαπής ή ενιαίου και αδιάσπαστου τίτ¬ 
λου σπουδών μεταπτυχιακού επιπέδου του άρθρου 46 
του ν. 4485/2017. 

5. Αντίγραφα αναλυτικής βαθμολογίας όλων των τίτ¬ 
λων σπουδών. 

6. Βιογραφικό Σημείωμα στο οποίο θα αναφέρονται 
αναλυτικά οι σπουδές, η διδακτική, η ερευνητική ή/και 
επαγγελματική εμπειρία του υποψηφίου. 

7. Πιστοποιητικά επαρκούς γνώσης της αγγλικής γλώσ¬ 
σας. Η επάρκεια στην αγγλική γλώσσα θα αποδεικνύεται 
με βαθμολογία ΤΟΕΡί από το βαθμό 80 και πάνω ή ΙΕΕΤ5 
από το βαθμό 6,0 και πάνω, με ΡΓοίίςίθηςγ ΟθΐηβΐΊάςθ 
ή ΡΓοίίςίθηςγ ΜίςΜςΒπ ή και με τα λοιπά αποδεκτά πι¬ 
στοποιητικά από τον ΑΣΕΠ για τουλάχιστον πολύ καλή 
γνώση της Αγγλικής γλώσσας (επίπεδο Γ1/(Ι1 ή Γ2ΛΙ2). 

8. Δύο ακαδημαϊκές συστατικές επιστολές. 

9. Δημοσιεύσεις ή επιστημονικές εργασίες (εφόσον 
υπάρχουν). 

Διαδικασία Επιλογής 

Η Συνέλευση του Τμήματος, αφού λάβει υπόψη τις 
αιτήσεις που έχουν υποβληθεί, τις κατηγοριοποιεί με 
βάση την συνάφεια του ερευνητικού αντικειμένου, και 
ορίζει μία τριμελή επιτροπή ανά κατηγορία αιτήσεων. 

Κάθε τριμελής επιτροπή, που αποτελείται από μέλη 
Δ.Ε.Π. του Τ μήματος, εξετάζει τις αντίστοιχες αιτήσεις και 
τα συνυποβαλλόμενα έγγραφα και καλεί τους υποψηφί¬ 
ους σε συνέντευξη. Κατόπιν υποβάλει στη Συνέλευση 
του Τμήματος αναλυτικό υπόμνημα, στο οποίο ανα¬ 
γράφονται οι λόγοι για τους οποίους κάθε υποψήφιος 
πρέπει ή δεν πρέπει να γίνει δεκτός, καθώς και ο προ- 
τεινόμενος επιβλέπων, εφόσον αυτός δεν έχει προταθεί 
από τον υποψήφιο. Η Συνέλευση του Τμήματος, αφού 
λάβει τη γνώμη του προτεινόμενου επιβλέποντος, τη 
συνεκτιμά με το υπόμνημα της επιτροπής και εγκρίνει ή 
απορρίπτει αιτιολογημένα την αίτηση του υποψηφίου. 
Στην εγκριτική απόφαση ορίζεται η γλώσσα συγγραφής 
της διδακτορικής διατριβής και η Τριμελής Συμβουλευ¬ 
τική Επιτροπή. 

Κριτήρια επιλογής για την εκπόνηση διδακτορικής 
διατριβής είναι ο βαθμός του Δ.Μ.Σ. ή ενιαίου και αδιά¬ 
σπαστου τίτλου σπουδών μεταπτυχιακού επιπέδου του 
άρθρου 46 του ν. 4485/2017, η επίδοση του υποψήφιου 
σε μαθήματα με γνωστικά αντικείμενα συναφή προς το 
αντικείμενο της διδακτορικής διατριβής, η ποιότητα και 
επάρκεια της πρότασης, δημοσιεύσεις ή επιστημονικές 
εργασίες του υποψηφίου (εφόσον υπάρχουν), δύο του¬ 
λάχιστον ακαδημαϊκές συστατικές επιστολές, η επαρκής 
γνώση αγγλικής γλώσσας (βλ. «Αίτηση και Δικαιολογη- 
τικά») και η παρουσία του ενδιαφερομένου στην προ¬ 
σωπική συνέντευξη. 

Χρονική διάρκεια - Παράταση 

Η χρονική διάρκεια για την απόκτηση διδακτορικού 
διπλώματος είναι τουλάχιστον τρία (3) πλήρη ημερολο- 

γιακά έτη από την ημερομηνία ορισμού της Τριμελούς 
Συμβουλευτικής Επιτροπής ενώ η μεγίστη διάρκεια δεν 
μπορεί να ξεπερνά τα έξι (6) ημερολογιακά έτη. 

Δικαίωμα παράτασης ολοκλήρωσης της διδακτορικής 
διατριβής δίνεται έπειτα από πλήρως αιτιολογημένη αί¬ 
τηση του υποψηφίου διδάκτορα, η οποία υποβάλλεται 
στη Γραμματεία τουΤμήματος (6) έξι τουλάχιστον μήνες 
πριν από τη συμπλήρωση της μέγιστης διάρκειας. 

Την τελική απόφαση λαμβάνει η Συνέλευση έπειτα 
από τεκμηριωμένη εισήγηση του επιβλέποντα και τη 
σύμφωνη γνώμη της Συμβουλευτικής Επιτροπής. Η μέγι- 
στη διάρκεια παράτασης ολοκλήρωσης της διδακτορική 
διατριβής δεν μπορεί να ξεπερνά τα δύο (2) ημερολο¬ 
γιακά έτη. 

Γλώσσα εκπόνησης της διδακτορικής διατριβής 

Η διδακτορική διατριβή μπορεί να εκπονείται σε 
ξένη γλώσσα πλην της Ελληνικής. Σε περίπτωση κατά 
την οποία η διδακτορική διατριβή συντάσσεται σε άλλη 
γλώσσα πλην της ελληνικής, ο υποψήφιος πρέπει να συ- 
μπεριλάβει εκτενή περίληψη (ποσοστό 10%) της διατρι¬ 
βής του στην ελληνική γλώσσα και το αντίστροφο αν 
εκπονείται στην Ελληνική. 

Επίβλεψη Διδακτορικής Διατριβής 

Δικαίωμα επίβλεψης διδακτορικών διατριβών έχουν 
τα μέλη Δ.Ε.Π. α' βαθμίδας, αναπληρωτή και επίκου¬ 
ρου του οικείου ή άλλου Α.Ε.Ι. ή ερευνητές Α', Β' ή Γ' 
βαθμίδας από ερευνητικά κέντρα του άρθρου 13Α του 
ν. 4310/2014, συμπεριλαμβανομένων των ερευνητικών 
κέντρων της Ακαδημίας Αθηνών και του Ιδρύματος Ια- 
τροβιολογικών Ερευνών της Ακαδημίας Αθηνών. 

Η Συνέλευση του Τμήματος αναθέτει στον προτει- 
νόμενο επιβλέποντα την επίβλεψη της διδακτορικής 
διατριβής και ορίζει τριμελή συμβουλευτική επιτροπή, 
με αρμοδιότητα να πλαισιώνει και να υποστηρίζει την 
εκπόνηση και συγγραφή της. Στην επιτροπή του προ¬ 
ηγούμενου εδαφίου μετέχουν ως μέλη, ο επιβλέπων 
και δύο ακόμη μέλη Δ.Ε.Π. α' βαθμίδας, αναπληρωτή 
και επίκουρου από το οικείο ή άλλο Α.Ε.Ι. ή καθηγητές 
αναγνωρισμένων ως ομοταγών ιδρυμάτων της αλλοδα¬ 
πής, οι οποίοι είναι κάτοχοι διδακτορικού διπλώματος, 
ή ερευνητές των βαθμιδών Α', Β' ή Γ' από ερευνητικά 
κέντρα του άρθρου 13Ατουν. 4310/2014, συμπεριλαμ¬ 
βανομένων των ερευνητικών κέντρων της Ακαδημίας 
Αθηνών και του Ιδρύματος Ιατροβιολογικών Ερευνών 
της Ακαδημίας Αθηνών ή από αναγνωρισμένα ερευνη¬ 
τικά κέντρα ή ινστιτούτα της αλλοδαπής και έχουν το 
ίδιο ή συναφές γνωστικό αντικείμενο με την υπό κρίση 
διδακτορική διατριβή. Στη συμβουλευτική επιτροπή 
μετέχει τουλάχιστον ένα (1) μέλος Δ.Ε.Π. από τις τρεις 
πρώτες βαθμίδες του οικείου Τμήματος. 

Αν για οποιονδήποτε λόγο ο επιβλέπων εκλείψει ή δι¬ 
απιστωμένα αδυνατεί να τελέσει χρέη επιβλέποντος για 
μεγάλο χρονικό διάστημα κατά τα ειδικότερα οριζόμενα 
στον Κανονισμό Διδακτορικών Σπουδών, η Συνέλευση 
τουΤμήματος, εκτιμώντας τις περιστάσεις, αναθέτει σε 
άλλον την επίβλεψη, σύμφωνα με όσα ορίζονται στις 
προηγούμενες παραγράφους, ύστερα από αίτηση του 
υποψήφιου διδάκτορα και γνώμη του προτεινόμενου 
επιβλέποντος, διαφορετικά σε ένα από τα άλλα δύο (2) 


μέλη της τριμελούς συμβουλευτικής επιτροπής, ακόμη 
και καθ' υπέρβαση του μέγιστου αριθμού υποψήφιων 
διδακτόρων που μπορεί να επιβλέπεται από κάθε επι- 
βλέποντα, σύμφωνα με όσα ορίζονται στον Κανονισμό 
Διδακτορικών Σπουδών. Αν ο αρχικός επιβλέπων μετα¬ 
κινηθεί σε άλλο Α.Ε.Ι. ή Τμήμα Α.Ε.Ι. ή συνταξιοδοτηθεί, 
συνεχίζει να τελεί χρέη επιβλέποντος των διδακτορικών 
διατριβών που έχει αναλάβει, και ο τίτλος απονέμεται 
από το Α.Ε.Ι., στο οποίο ανήκει το Τμήμα, όπου ξεκίνησε 
η εκπόνηση της διατριβής. 

Τα ονόματα των υποψήφιων διδακτόρων, οι τίτλοι 
των εκπονούμενων διδακτορικών διατριβών, σύντομη 
περίληψη αυτών, καθώς και τα μέλη των συμβουλευ¬ 
τικών επιτροπών αναρτώνται στον διαδικτυακό τόπο 
τουΤμήματος στην ελληνική και στην αγγλική γλώσσα. 

Κάθε μέλος ΔΕΠ μπορεί να επιβλέπει συνολικά μέχρι 
πέντε (5) υποψήφιους διδάκτορες, εντός τουΤμήματος. 

Δικαιώματα και Υποχρεώσεις 

Οι διδακτορικές σπουδές προσφέρονται δωρεάν. Οι 
υποψήφιοι διδάκτορες έχουν μέχρι πέντε (5) πλήρη 
ακαδημαϊκά έτη από την πρώτη εγγραφή τους, όλα τα 
δικαιώματα και τις παροχές που προβλέπονται και για 
τους φοιτητές του δεύτερου κύκλου σπουδών, όπως ορί¬ 
ζονται στους οικείους Κανονισμούς. Μέχρι και πέντε (5) 
έτη μετά την ολοκλήρωση της διδακτορικής τους δια¬ 
τριβής, διατηρούν δικαιώματα πρόσβασης, δανεισμού 
και χρήσης των ηλεκτρονικών υπηρεσιών των πανεπι¬ 
στημιακών βιβλιοθηκών. 

Οι υποψήφιοι διδάκτορες έχουν υποχρέωση να ανα¬ 
νεώνουν την εγγραφή τους ανά ακαδημαϊκό έτος. Η 
ανανέωση εγγραφής των υποψηφίων διδακτόρων ανά 
ακαδημαϊκό έτος γίνεται πριν τη έναρξη του χειμερινού 
εξαμήνου. Η ανανέωση εγγραφής κατά το ακαδημαϊ¬ 
κό έτος στο οποίο συμπληρώνεται η μέγιστη διάρκεια 
εκπόνησης διδακτορικής διατριβής ισχύει μέχρι και τη 
συμπλήρωση αυτής. 

Ο υποψήφιος διδάκτορας υποβάλλει ετησίως (μέχρι 
το τέλος Φεβρουάριου) και εγγράφως στην τριμελή συμ¬ 
βουλευτική επιτροπή αναλυτικό υπόμνημα/ετήσια έκθε¬ 
ση προόδου σχετικά με την πρόοδο της διδακτορικής 
του διατριβής. Η παρουσίαση του υπομνήματος ενώπιον 
της τριμελούς συμβουλευτικής πραγματοποιείται στη 
διάρκεια του Μαρτίου. 

Αντίγραφο του υπομνήματος/ετήσιας έκθεσης προ¬ 
όδου, καθώς και τυχόν σχόλια επ' αυτού από τον επι- 
βλέποντα ή την τριμελή επιτροπή, καταχωρούνται στον 
ατομικό φάκελο του υποψηφίου. 

Επίσης, στις υποχρεώσεις των υποψηφίων διδακτόρων 
συμπεριλαμβάνεται και η συμμετοχή τους στο εκπαιδευ¬ 
τικό έργο τουΤμήματος. Πιο συγκεκριμένα: 

α) Οι υποψήφιοι διδάκτορες θα πρέπει να προσφέ¬ 
ρουν φροντιστηριακά μαθήματα στο προπτυχιακό 
πρόγραμμα σπουδών. Ενδεικτικά αναφέρουμε ότι κάθε 
φροντιστηριακό μάθημα αποτελείται από 4 τρίωρα δι¬ 
δασκαλίας. 

β) Οι υποψήφιοι διδάκτορες θα πρέπει να συμμετέ¬ 
χουν τουλάχιστον σε 4 επιτηρήσεις σε κάθε μία από τις 
3 εξεταστικές περιόδους. 

Στο τέλος κάθε εξαμήνου με ευθύνη των διδασκόντων 
του εκάστοτε μαθήματος θα ενημερώνεται η Συνέλευση 

του Τμήματος για την πορεία των φροντιστηριακών μα¬ 
θημάτων από τους υποψήφιους διδάκτορες. 

Υποτροφίες 

Τα τελευταία χρόνια ο Ειδικός Λογαριασμός Κονδυλίων 
Έρευνας του Πανεπιστημίου Κρήτης προσφέρει υπο¬ 
τροφίες για μεταπτυχιακούς φοιτητές και υποψήφιους 
διδάκτορες. 

Οι διαδικασίες που αφορούν στην υποβολή αιτήσεων, 
στην αξιολόγηση και κατάταξη των υποψηφίων καθώς 
και η τελική επιλογή αναφέρονται στο Οδηγό Χρημα¬ 
τοδότησης και Διαχείρισης του Ειδικού Λογαριασμού 
Κονδυλίων Έρευνας. 

Αναστολή φοίτησης 

Σε περιπτώσεις στράτευσης, εγκυμοσύνης, σοβαρής 
ασθένειας ή άλλων σοβαρών λόγων, ο υποψήφιος διδά¬ 
κτορας έχει το δικαίωμα, με πλήρως τεκμηριωμένη και 
αιτιολογημένη αίτησή του, να ζητήσει αναστολή φοίτη¬ 
σης για συγκεκριμένο χρονικό διάστημα, το οποίο δεν 
μπορεί να υπερβαίνει συνολικά το ένα (1) ημερολογιακό 
έτος. Κατά την περίοδο αναστολής ο υποψήφιος διδά¬ 
κτορας χάνει προσωρινά τα δικαιώματα και τις παροχές 
που προβλέπονται σύμφωνα με το ν. 4485/2017. Η ανα¬ 
στολή μπορεί να διακοπεί ύστερα από αίτηση επανεγ- 
γραφής του υποψήφιου διδάκτορος προςτη Συνέλευση 
του Τμήματος. Μετά το πέρας της εγκεκριμένης ανα¬ 
στολής, ο υποψήφιος διδάκτορας οφείλει να υποβάλει 
αίτηση επανεγγραφής στο Τμήμα. 

Όροι διαγραφής 

Λόγοι διαγραφής του υποψήφιου διδάκτορα από το 
μητρώο του Τμήματος συνιστούν: 

1. Η μη υποβολή ή υποβολή ανεπαρκούς υπομνήματος 
προόδου για 2 συνεχόμενα έτη. 

2. Η μη παρουσίαση του υπομνήματος ενώπιον της 
Συμβουλευτικής Επιτροπής. 

3. Η κατ'εξακολούθηση μη εκπλήρωση των υποχρε- 
ώσεών του. 

4. Η μη ανανέωση εγγραφής. 

5. Η μη περάτωσης εκπόνησης της διδακτορικής δια¬ 
τριβής εντός της προβλεπόμενης διάρκειας όπως ορί¬ 
ζεται στον παρόντα Κανονισμό. 

6. Η διαπίστωση από τη Συνέλευση λογοκλοπής σε 
οποιοδήποτε στάδιο της εκπόνησης της διδακτορικής 
διατριβής. 

7. Ο καταλογισμός σοβαρού πειθαρχικού παραπτώ¬ 
ματος. 

Εφόσον τεθεί ζήτημα διαγραφής του και πριν από τη 
λήψη της σχετικής απόφασης, ο υποψήφιος διδάκτορας 
καλείται να εκφράσει την άποψή του, την οποία οφείλει 
να καταθέσει και εγγράφως, στη Συνέλευση του Τμήμα¬ 
τος. Σε περίπτωση μη ανταπόκρισής του, η απόφαση 
λαμβάνεται από τη Συνέλευση ερήμην του. 

Η απομάκρυνση, όπως και κάθε άλλη αλλαγή της πο¬ 
ρείας των σπουδών του υποψήφιου διδάκτορα, γίνεται 
μόνο με απόφαση της Συνέλευσης και ύστερα από αιτι¬ 
ολογημένη εισήγηση τηςΤ.Σ.Ε.. 

Υποστήριξη - Τελική αξιολόγηση της διδακτορικής 
διατριβής 

Μετά την ολοκλήρωση της συγγραφής της διδακτο¬ 
ρικής διατριβής, η τριμελής συμβουλευτική επιτροπή 


δέχεται ή απορρίπτει αίτηση του υποψηφίου για τη δη¬ 
μόσια υποστήριξη και την αξιολόγησή της. Αν η τριμε¬ 
λής συμβουλευτική επιτροπή αποδεχθεί την αίτηση του 
υποψηφίου, συντάσσει αναλυτική εισηγητική έκθεση και 
την υποβάλλει στη Συνέλευση του Τμήματος ζητώντας 
τον ορισμό επταμελούς εξεταστικής επιτροπής για την 
κρίση της διδακτορικής διατριβής. 

Αν η Συμβουλευτική Επιτροπή απορρίψει την αίτηση 
του υποψήφιου διδάκτορα, του ζητά εγγράφως να προ- 
βεί στις απαραίτητες αναθεωρήσεις και να επανυποβάλ- 
λει την διατριβή του μέσα σε εύλογο χρονικό διάστημα. 

Αν η Συμβουλευτική Επιτροπή απορρίψει για δεύτερη 
φορά την αίτηση του, ο υποψήφιος διδάκτορας έχει το 
δικαίωμα να ζητήσει από τη Συνέλευση του Τμήματος 
τον ορισμό επταμελούς Εξεταστικής Επιτροπής για την 
κρίση της διδακτορικής διατριβής του. Η δεύτερη κατά 
σειρά απόρριψη της αίτησηςτου υποψήφιου διδάκτορα 
συνοδεύεται από τεκμηριωμένη έκθεση της Συμβουλευ¬ 
τικής Επιτροπής προς τη Συνέλευση. Στην περίπτωση 
αυτή δεν υποβάλλεται εισηγητική έκθεση από την Συμ¬ 
βουλευτική Επιτροπή. 

Στην επταμελή εξεταστική επιτροπή μετέχουν τα μέλη 
της τριμελούς συμβουλευτικής επιτροπής, εκτός από 
τα αφυπηρετήσαντα μέλη αυτής, τα οποία με απόφα¬ 
ση της Συνέλευσης του Τμήματος αντικαθίστανται από 
ισάριθμα μέλη που πληρούν τα κριτήρια του δεύτερου 
και τρίτου εδαφίου της παραγράφου 2 του άρθρου 39, 
καθώς και τέσσερα (4) επιπλέον μέλη, που πληρούν τα 
κριτήρια του δευτέρου εδαφίου της παραγράφου 2 του 
άρθρου 39 του ν. 4485/2017. 

Η διδακτορική διατριβή υποστηρίζεται δημόσια από 
τον υποψήφιο διδάκτορα. Η διαδικασία της δημόσιας 
υποστήριξης προϋποθέτει τη φυσική παρουσία τεσσά¬ 
ρων (4) τουλάχιστον μελών της εξεταστικής επιτροπής, 
ενώ τα λοιπά μέλη μπορούν να συμμετέχουν και μέσω 
τηλεδιάσκεψης. Στη συνέχεια, η εξεταστική επιτροπή συ¬ 
νεδριάζει χωρίς την παρουσία τρίτων, κρίνει την εργασία 
ως προς την ποιότητα, την πληρότητα, την πρωτότυπη 
σκέψη και τη συμβολή της στην επιστήμη και με βάση 
αυτά τα κριτήρια την εγκρίνει, με πλειοψηφία πέντε (5) 
τουλάχιστον από τα μέλη της. Τα αφυπηρετήσαντα μέλη 
της τριμελούς συμβουλευτικής επιτροπής, που έχουν 
αντικατασταθεί σύμφωνα με την παράγραφο 2, μπορεί 
να παρίστανται κατά τη συνεδρίαση χωρίς δικαίωμα 
ψήφου. 

Ο υποψήφιος διδάκτορας δεν έχει δικαίωμα ένστα¬ 
σης ενάντια στην απόφαση της επταμελούς εξεταστικής 
επιτροπής. 

Στον διδάκτορα μετά την επιτυχή δημόσια υποστή¬ 
ριξη της διδακτορικής διατριβής του είναι δυνατόν να 
χορηγείται πριν από την καθομολόγησή του βεβαίωση 
επιτυχούς περάτωσής της. 

Η κλίμακα βαθμολογίας της διδακτορικής διατριβής 
που εγκρίνεται έχει ως εξής: Άριστα, Λίαν Καλώς, Καλώς. 

Αναγόρευση - Καθομολόγηση υποψηφίου σε Διδά¬ 
κτορα 

Η αναγόρευση και καθομολόγηση του υποψηφίου σε 
διδάκτορα γίνεται σε τακτική συνεδρίαση της Συνέλευ¬ 
σης του Τμήματος ή σε προγραμματισμένη ορκωμοσία 
του τμήματος. 

Πριν αναγορευτεί ο υποψήφιος σε διδάκτορα θα πρέ¬ 
πει να καταθέσει στη γραμματεία του τμήματος: 

• Δύο (2) αντίτυπα της διδακτορικής διατριβής με συ¬ 
νοπτική περιγραφή της στα Ελληνικά και στα Αγγλικά, 
(γιατη Βιβλιοθήκη του Πανεπιστημίου και το Εθνικό Κέ¬ 
ντρο Τεκμηρίωσης) 

• Δύο (2) αντίτυπα της διδακτορικής διατριβής σε ψη¬ 
φιακή μορφή 

• Βεβαιώσεις από τη Βιβλιοθήκη ότι έχει καταθέσει ένα 
δεμένο αντίτυπο και ένα ψηφιακό αντίτυπο της διδα¬ 
κτορικής διατριβής με συνοπτική περιγραφή της στα 
Ελληνικά και στα Αγγλικά, καθώς επίσης βεβαίωση ότι 
δεν υπάρχει καμία εκκρεμότητα δανεισμού. 

• Δελτίο Ενημέρωσης Αρχείου Διδακτορικών Διατρι¬ 
βών (Ε.Κ.Τ.), συμπληρωμένο από το διδάκτορα σε δύο 
(2) υπογεγραμμένα αντίγραφα. 

Ο τύπος του απονεμόμενου διπλώματος ακολουθεί 
τις κανονιστικές αποφάσεις της Συγκλήτου του Πανεπι¬ 
στημίου Κρήτης. 

Γραμματειακή και Διοικητική Υποστήριξη των Διδα¬ 
κτορικών Σπουδών 

Η Γραμματεία τουΤμήματοςπου έχει τη διοικητική ευ¬ 
θύνη για τη λειτουργία των διδακτορικών σπουδών τηρεί 
για κάθε υποψήφιο διδάκτορα ιδιαίτερο φάκελο που 
περιέχει: α) τους τίτλους σπουδών και τα δικαιολογητικά 
που προσκομίστηκαν με την αίτηση εκπόνησης διδα¬ 
κτορικής διατριβής, β) αντίγραφα των πιστοποιητικών ή 
βεβαιώσεων που του έχουν απονεμηθεί ή τις πειθαρχικές 
ποινές που του έχουν επιβληθεί, γ) σύνοψη προόδου, 
που συμπεριλαμβάνει τις ετήσιες εκθέσεις προόδου, 
δ) υποτροφίες ή βραβεία που του έχουν απονεμηθεί, 
ε) το πρακτικό της επταμελούς εξεταστικής επιτροπής 
της διδακτορικής διατριβής, στ) κάθε σχετικό έγγραφο 
που προβλέπεται από την κείμενη νομοθεσία. Το περιε¬ 
χόμενο του ατομικού φακέλου είναι προσιτό μόνο στην 
αρμόδια υπηρεσία, στον ίδιο τον υποψήφιο διδάκτορα 
καθώς και στα μέλη της συμβουλευτικής Επιτροπής. 

Μεταβατικές Διατάξεις 

Οι ήδη εγγεγραμμένοι υποψήφιοι διδάκτορες του 
Τμήματος για την κρίση της διδακτορικής διατριβής 
των οποίων δεν έχει ορισθεί Εξεταστική Επιτροπή υπά¬ 
γονται για την υπόλοιπη φοίτησή τους στις διατάξεις 
του παρόντος Κανονισμού, σύμφωνα με τον ισχύοντα 
νόμο (4485/2017). 

Υποψήφιοι διδάκτορες που κατά την έναρξη ισχύος 
του παρόντος Κανονισμού συμπληρώνουν ή έχουν συ¬ 
μπληρώσει έξι (6) ή περισσότερα έτη φοίτησης μπορούν 
να ζητήσουν παράταση φοίτησης ενός (1) ημερολογια¬ 
κού έτους υποβάλλοντας αίτηση στηνΤριμελή Επιτροπή 
εντός 3 μηνών από την έναρξη ισχύος του παρόντος Κα¬ 
νονισμού και δεν μπορεί να τους δοθούν περισσότερες 
από δύο ετήσιες παρατάσεις. 

Η αίτηση για την δεύτερη ετήσια παράταση πρέπει 
να υποβληθεί 6 μήνες πριν την λήξη της προηγούμενης 
παράτασης. 

Για κάθε θέμα που δεν προβλέπεται ή δεν αναφέρεται 
ρητά στον παρόντα Κανονισμό Σπουδών αρμόδια να 
αποφασίσει είναι η Συνέλευση του Τμήματος Οικονομι¬ 
κών Επιστημών. 


Συντομογραφίες 

Δ.Δ.: Διδακτορικό Δίπλωμα 

Δ.Μ.Σ.: Δίπλωμα Μεταπτυχιακών Σπουδών 

Ε.Κ.Τ.: Εθνικό Κέντρο Τεκμηρίωσης 

Π.Μ.Σ.: Πρόγραμμα Μεταπτυχιακών Σπουδών 

Τ.Σ.Ε.: Τριμελής Συμβουλευτική Επιτροπή. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρέθυμνο, 27 Φεβρουάριου 2018 
Ο Πρύτανης 

ΟΔΥΣΣΕΑΣ - ΙΩΑΝΝΗΣ ΖΩΡΑΣ 


Αριθμ. 2288 _ (2) 

Έγκριση Κανονισμού Διδακτορικών Σπουδών 
του Τμήματος Βιολογίας του Πανεπιστημίου 
Κρήτης. 

Η ΣΥΓΚΛΗΤΟΣ ΤΟΥ ΠΑΝΕΠΙΣΤΗΜΙΟΥ ΚΡΗΤΗΣ 
(τακτική συνεδρίαση 383η/15.2.2018) 

Έχοντας υπόψη: 

1. Το π.δ. 296/1973 (ΦΕΚ 239 τ.Α'/1973) περί καθορι¬ 
σμού του τίτλου και της έδρας του εν Κρήτη ιδρυθέντος 
Πανεπιστημίου, το ν.δ. 114/1974 (ΦΕΚ 310 τ.Α'/1974) περί 
τροποποιήσεως και συμπληρώσεως του ν.δ. 87/1973 
(ΦΕΚ 159 τ.Α'/1973) «περί ιδρύσεως Πανεπιστημίων εις 
Θράκην και εις Κρήτην» και επεκτάσεως διατάξεων τινών 
αυτού εις άπαντα τα ΑΕΙ (Α' 310), τον. 259/1976 (ΦΕΚ 25 
τ.Α'/1976) περί τροποποιήσεως και συμπληρώσεωςτων 
περί Πανεπιστημίων Θράκης και Κρήτης κειμένων διατά¬ 
ξεων, τις διατάξεις του π.δ. 103/1983, (ΦΕΚ 48/15.4.1983, 
τ.Α') - Αυτοδύναμη λειτουργία του Πανεπιστημίου Κρή¬ 
της..., καθώς και της λοιπής νομοθεσίας περί Πανεπιστη¬ 
μίου Κρήτης. 

2. Το ΦΕΚ ΥΟΔΔ 82/18.2.2016) και την υπ'αριθμ. πρωτ. 
31460/Ζ1 /23.2.2016 (ΑΔΑ: ΨΡΙ24653ΠΣ-Υ1Κ) διαπιστω- 
τική πράξη της Αναπληρώτριας Υπουργού Παιδείας 
Έρευνας και Θρησκευμάτων, όπου διαπιστώνεται ότι ο 
Καθηγητής Οδυσσέας Ζώρας έχει εκλεγεί ως Πρύτανης 
του Πανεπιστημίου Κρήτης. 

3. Την υπ' αριθμ. 17070/1.12.2017 (ΑΔΑ: 9ΙΖΔ469Β7Γ- 
ΟΞΛ) Πράξη Συγκρότησης της Συγκλήτου του Πανεπι¬ 
στημίου Κρήτης, στις 1.12.2017 σε εφαρμογή των δια¬ 
τάξεων του ν. 4485/2017 (ΦΕΚ 114/τ.Α'/4.8.2017 για το 
ακαδημαϊκό έτος 2017-2018 όπως ισχύει. 

4. Τις διατάξεις του άρθρου 4 του ν. 3861/2010 (ΦΕΚ 
112 τ.Α'/2010) ενίσχυση της διαφάνειας με την υποχρε¬ 
ωτική ανάρτηση νόμων και πράξεων των κυβερνητικών, 
διοικητικών και αυτοδιοικητικών οργάνων στο διαδί¬ 
κτυο «Πρόγραμμα Διαύγεια» και άλλες διατάξεις, όπως 
τροποποιήθηκε και ισχύει με το ν. 4210/2013 (ΦΕΚ 254/ 
τ.Α'/21.11.2013), καθώς και την κατ'εξουσιοδότηση αυ¬ 
τού εκδοθείσα υπ' αριθμ. ΥΠΟΙΚ Δ6 1127865/ΕΞ2010/ 
30.9.2010 απόφαση. 

5. Τις διατάξεις των άρθρων 13, παρ.2 σημείο (ιε) σε 
συνδυασμό με το άρθρο 31 παρ. 1 σημείο (α), το άρ- 

θρο 45 παρ. (2) και το άρθρο 85 παρ. 6 σημείο (β) του 
ν. 4485/2017. 

6. Το μεαριθμ. Γεν. Πρωτ.: 1682/12.2.2018 έγγραφο της 
Γραμματέως του Τμήματος Βιολογίαςτου Πανεπιστημίου 
Κρήτης Μαρίας Σμυρνάκη. 

7. Το απόσπασμα πρακτικών της με ημερομηνία 
8.2.2018 Συνέλευσης του Τμήματος Βιολογίας, σχετικά 
με το παρόν θέμα. 

8. Το γεγονός ότι με την παρούσα απόφαση δεν προκα- 
λείται δαπάνη σε βάρος του κρατικού προϋπολογισμού, 
αποφασίζει και εγκρίνει: 

τον Κανονισμό Διδακτορικών Σπουδών του Τμήματος 
Βιολογίας του Πανεπιστημίου Κρήτης, όπως αυτός κατα¬ 
τέθηκε στη Σύγκλητο και έχει ως ακολούθως: 

Άρθρο 1: 

Τίτλοι Σπουδών 

Το Διδακτορικό Δίπλωμα απονέμεται από το Πανε¬ 
πιστήμιο Κρήτης και το Τμήμα Βιολογίας μετά την πε- 
ράτωση των υποχρεώσεων του/της Υποψηφίου/ας Δι- 
δάκτορα/ος όπως ορίζονται στον παρόντα Κανονισμό. 
Στο δίπλωμα αναγράφεται το Πανεπιστήμιο Κρήτης, το 
Τμήμα Βιολογίας, το όνομα και επώνυμο του/της διδά- 
κτορα/ος, και η ημερομηνία αναγόρευσης. Υπογράφεται 
από τον Πρύτανη, τον/την Πρόεδρο και τον/τη Γραμμα¬ 
τέα του Τμήματος και σφραγίζεται με τη σφραγίδα του 
Πανεπιστημίου. 

Άρθρο 2: 

Όργανα Διοίκησης των Διδακτορικών Σπουδών 

Αρμόδια όργανα για την οργάνωση των διδακτορικών 
σπουδών είναι: 

α) η Σύγκλητος του Ιδρύματος. Είναι το αρμόδιο όργα¬ 
νο για θέματα ακαδημαϊκού, διοικητικού, οργανωτικού 
και οικονομικού χαρακτήρα. 

β) η Συνέλευση του Τμήματος. Συγκροτεί επιτροπές 
επιλογής και εγκρίνει τις αιτήσεις των υποψήφιων για 
διδακτορικές σπουδές, ορίζει τις συμβουλευτικές και 
εξεταστικές επιτροπές τους, και διεκπεραιώνει αιτήματα 
των Υποψηφίων Διδακτόρων (Υ.Δ) και των Καθηγητών 
σχετικά με τις διδακτορικές σπουδές. Εξετάζει όπου προ¬ 
κύπτουν θέματα δεοντολογίας. Επίσης η καθομολόγηση 
των Διδακτόρων γίνεται από τη Συνέλευση του Τμήματος. 

γ) η Επιτροπή Μεταπτυχιακών Σπουδών του Τμήμα¬ 
τος. Η Επιτροπή Μεταπτυχιακών ΣπουδώντουΤμήματος 
(ΕΜΣ) απαρτίζεται από τον Πρόεδρο του Τμήματος, τους 
Διευθυντές των ΠΜΣ και άλλο ένα μέλος ΔΕΠ τουΤμήμα¬ 
τος που ορίζεται από τη Συνέλευση τουΤμήματος (Σ.Τ.) 
και αποτελεί συμβουλευτικό - εισηγητικό όργανο αυτής. 

δ) η Επιτροπή Μεταπτυχιακών Σπουδών του Π.Κ.. Συ- 
στήνεται σε κάθε Ίδρυμα, αποτελείται από τον Αντιπρύ- 
τανη Ακαδημαϊκών Υποθέσεων, ο οποίος εκτελεί χρέη 
προέδρου και τους Κοσμήτορες του οικείου Ιδρύματος 
ως μέλη και έχει τις αρμοδιότητες που προβλέπονται 
στην παράγραφο 5 του άρθρου 32 του ν. 4485/2017. 

Άρθρο 3: 

Προϋποθέσεις Εισαγωγής 

Δικαίωμα υποβολής αίτησης για εκπόνηση διδακτο¬ 
ρικής διατριβής έχουν: 


• οι κάτοχοι Διπλώματος Μεταπτυχιακών Σπουδών 
(Δ.Μ.Σ.) Α.Ε.Ι. της ημεδαπής 

• οι κάτοχοι Διπλώματος Μεταπτυχιακών Σπουδών 
(Δ.Μ.Σ.) Α.Ε.Ι. της αλλοδαπής, αναγνωρισμένου ως ισό¬ 
τιμου από το ΔΟΑΤΑΠ, και σε γνωστικό αντικείμενο που, 
κατά την κρίση της αρμόδιας Επιτροπής του Τμήματος 
Βιολογίας του Παν. Κρήτης, αντιστοιχεί απόλυτα στο 
αντικείμενο και την ποιότητα σπουδών του Τμήματος. 

• οι κάτοχοι ενιαίου και αδιάσπαστου τίτλου σπουδών 
μεταπτυχιακού επιπέδου (4485/2017, άρθ. 46). 

Μη κάτοχοι ΜΤΕ μπορούν να γίνουν δεκτοί κατ'εξαί¬ 
ρεση αν καλύπτουν τις προϋποθέσεις του Τμήματος, οι 
οποίες περιλαμβάνουν: 

ί) την αποδοχή του/της Υποψηφίου Διδάκτορα (Υ.Δ.) 
από προγράμματα εκπόνησης διδακτορικού στα πλαίσια 
διεθνών συνεργασιών τουΤμήματος Βιολογίας τα οποία 
απαιτούν κινητικότητα, στα οποία συμμετέχει Καθηγητής 
του Τμήματος ή ο συνεπιβλέπων ερευνητής( τύπου ΙΤΝ, 
ΙπίΐίθΙ ΤΓθίπίης ΝθΐννοιΊ<5), ίί) την τουλάχιστον πενταετή 
ερευνητική εργασία που τεκμηριώνεται με δημοσιεύσεις 
σε επιστημονικά περιοδικά με κριτές, ίίί) σε άλλες περι¬ 
πτώσεις, που καθορίζει η πλειοψηφία των 2/3 τουλάχι¬ 
στον των μελών της Συνέλευσης του Τ μήματος. 

Άρθρο 4: 

Διαδικασία αίτησης και επιλογής υποψηφίων 

Το Τμήμα Βιολογίας δέχεται αιτήσεις από ενδιαφε¬ 
ρομένους για εκπόνηση διδακτορικής διατριβής καθ' 
όλη τη διάρκεια του έτους. Η Συνέλευση τουΤμήματος 
εξετάζει τις αιτήσεις και τις αποδέχεται ή τις απορρίπτει 
σύμφωνα με τον παρόντα κανονισμό και τις ισχύουσες 
διατάξεις. 

Τα Απαραίτητα Δικαιολογητικά περιλαμβάνουν: 

• Αίτηση - Έκθεση σχετική με τους λόγους εκπόνησης 
διδακτορικής διατριβής. 

■ Εκτενή περίληψη του προτεινόμενου θέματος για 
εκπόνηση Διδακτορικής Διατριβής 

• Επιστολή αποδοχής εκπόνησης διατριβής από Καθη¬ 
γητή τουΤμήματος Βιολογίας. 

• Αντίγραφο πτυχίου και Μ.Δ.Ε. Στην περίπτωση που 
το Μ.Δ.Ε. δεν υπάρχει κατά την υποβολή των δικαιολο- 
γητικών, μπορεί να προσκομίσει βεβαίωση περάτωσης 
σπουδών. 

• Βεβαίωση ισοτιμίας από το ΔΟΑΤΑΠ (νννννν.όθ3ΐ3ρ. 
9 γ) για τους υποψήφιους που προέρχονται από πανεπι¬ 
στημιακές σχολές της αλλοδαπής. 

• Πλήρες βιογραφικό σημείωμα, που θα περιλαμβάνει 
στοιχεία για τις σπουδές, την ερευνητική ή την επαγ¬ 
γελματική δραστηριότητα, τις πιθανές επιστημονικές 
εργασίες και τα ενδιαφέροντα του υποψηφίου. 

•Τεκμηρίωση επαρκούς γνώσης Αγγλικής (επίπεδο Β2) 
ή άλλων ξένων γλωσσών, για τους δε αλλοδαπούς τεκ¬ 
μηρίωση γνώσης της αγγλικής ή της ελληνικής γλώσσας. 
Σε εξαιρετικές μόνον περιπτώσεις, όπως είναι η ύπαρξη 
εκτεταμένης βιβλιογραφίας στο αντικείμενο της προτει- 
νόμενης έρευνας, μπορεί να αναγνωρισθεί άλλη ξένη 
γλώσσα ως ισοδύναμη της αγγλικής, 

• Δύο συστατικές επιστολές. 

• 1 φωτογραφία τύπου ταυτότητας. 

Άρθρο 5: 

Επίβλεψη Διδακτορικής Διατριβής 

1. Για κάθε Υ.Δ. εγκρίνεται απάτη Συνέλευση Τμήματος 
ο Επιβλέπων της διατριβής και ορίζεται η τριμελής συμ¬ 
βουλευτική επιτροπή για την επίβλεψη και καθοδήγηση 
του υποψηφίου. 

2. Δικαίωμα επίβλεψης διδακτορικών διατριβών έχουν 
τα μέλη Δ.Ε.Π. της βαθμίδας του καθηγητή, αναπληρω¬ 
τή και επίκουρου καθηγητή, του Τμήματος Βιολογίας ή 
άλλου Α.Ε.Ι (εφόσον υπάρχει υπογεγραμμένο πρωτό¬ 
κολλο συνεργασίας μεταξύ των Ιδρυμάτων σε επίπεδο 
μεταπτυχιακών σπουδών). Δικαίωμα επίβλεψής έχουν 
και ερευνητές Α', Β' ή Γ' βαθμίδας από ερευνητικά κέ¬ 
ντρα συμπεριλαμβανομένων των ερευνητικών κέντρων 
της Ακαδημίας Αθηνών και του Ιδρύματος Ιατροβιολο- 
γικών Ερευνών της Ακαδημίας Αθηνών, με τα οποία 
υπάρχει υπογεγραμμένο πρωτόκολλο συνεργασίας σε 
μεταπτυχιακό επίπεδο και σύμφωνα με τις διατάξεις του 
ν. 4386/2017 (ΦΕΚ 83/11.5.2016). 

3. Η Συνέλευση του Τμήματος αναθέτει στον προτει- 
νόμενο επιβλέποντα, την επίβλεψη της διδακτορικής 
διατριβής και ορίζει Τριμελή Συμβουλευτική Επιτροπή, 
με αρμοδιότητα να πλαισιώνει και να υποστηρίζει την 
εκπόνηση και συγγραφή της. Στη Συμβουλευτική Επι¬ 
τροπή μετέχουν ως μέλη, ο επιβλέπων και δύο ακόμη 
μέλη Δ.Ε.Π. της βαθμίδας του καθηγητή, αναπληρωτή 
και επίκουρου του Τμήματος Βιολογίας, ή άλλου Α.Ε.Ι. ή 
καθηγητές αναγνωρισμένων ως ομοταγών ιδρυμάτων 
της αλλοδαπής, οι οποίοι είναι κάτοχοι διδακτορικού 
διπλώματος, ή ερευνητές των βαθμιδών Α', Β' ή Γ' από 
ερευνητικά κέντρα του άρθρου 13Α του ν. 4310/2014, 
συμπεριλαμβανομένων των ερευνητικών κέντρων της 
Ακαδημίας Αθηνών και του Ιδρύματος Ιατροβιολογικών 
Ερευνών της Ακαδημίας Αθηνών ή από αναγνωρισμέ¬ 
να ερευνητικά κέντρα ή ινστιτούτα της αλλοδαπής και 
έχουν το ίδιο ή συναφές γνωστικό αντικείμενο με την 
υπό κρίση διδακτορική διατριβή. 

4. Τα μέλη της Συμβουλευτικής Επιτροπής πρέπει να 
έχουν το ίδιο ή συναφές γνωστικό αντικείμενο με την 
υπό κρίση διδακτορική διατριβή. 

5. Στη Συμβουλευτική Επιτροπή μετέχει τουλάχιστον 
ένα (1) μέλος Δ.Ε.Π. από τις τρεις πρώτες βαθμίδες του 
οικείου Τμήματος. Σε περίπτωση επίβλεψης από μη μέ¬ 
λος Δ.Ε.Π. του Τμήματος Βιολογίας, στη συμβουλευτική 
επιτροπή συμμετέχουν δυο (2) μέλη Δ.Ε.Π.τουΤμήματος 
Βιολογίας. 

6.0 επιβλέπων καθηγητής εποπτεύει και υποστηρίζει 
ακαδημαϊκά την έρευνα του Υ.Δ. και έχει την κύρια ευ¬ 
θύνη να μεριμνά για την εξεύρεση πόρων - όπως συμ¬ 
μετοχής σε ερευνητικά προγράμματα ή υποτροφιών για 
την οικονομική υποστήριξη της έρευνας του Υ.Δ. Στο 
έργο αυτό συνεπικουρείται από τα άλλα δυο μέλη της 
Τριμελούς Συμβουλευτικής Επιτροπής. 

7. Κάθε μέλος ΔΕΠ ή Ερευνητής μπορεί να είναι ο κύ¬ 
ριος επιβλέπων σε μέχρι πέντε (5) το πολύ Υ.Δ.. 

Εάν για οποιονδήποτε λόγο ο επιβλέπων εκλείψει ή δι¬ 
απιστωμένα αδυνατεί νατελέσει χρέη επιβλέποντοςγια 
μεγάλο χρονικό διάστημα κατά τα ειδικότερα οριζόμενα 


στον Κανονισμό Διδακτορικών Σπουδών, η Συνέλευση 
του Τμήματος, εκτιμώντας τις περιστάσεις, αναθέτει σε 
άλλον την επίβλεψη, σύμφωνα με όσα ορίζονται στις 
προηγούμενες παραγράφους, ύστερα από αίτηση του 
υποψήφιου διδάκτορα και σύμφωνη γνώμη του προ- 
τεινόμενου επιβλέποντος. Η συνέλευση μπορεί να ανα¬ 
θέσει την επίβλεψη σε ένα από τα άλλα δυο μέλη της 
Τριμελούς Συμβουλευτικής Επιτροπής, ακόμη και καθ' 
υπέρβαση του μέγιστου αριθμού υποψήφιων διδακτό¬ 
ρων που μπορεί να επιβλέπεται από κάθε επιβλέποντα, 
σύμφωνα με όσα ορίζονται στον Κανονισμό Διδακτορι¬ 
κών Σπουδών. 

8. Αν ο αρχικός επιβλέπων μετακινηθεί σε άλλο Α.Ε.Ι. ή 
άλλοΤμήμα του Πανεπιστημίου Κρήτης ή συνταξιοδοτη- 
θεί, συνεχίζει να τελεί χρέη επιβλέποντος των διδακτορι¬ 
κών διατριβών που έχει αναλάβει στο Τμήμα Βιολογίας, 
και ο τίτλος απονέμεται από το Πανεπιστήμιο Κρήτης. 

9. Τα ονόματα των υποψήφιων διδακτόρων, των επι- 
βλεπόντων μελών Δ.Ε.Π. ή ερευνητών, οι τίτλοι των 
εκπονούμενων διδακτορικών διατριβών και σύντομη 
περίληψη αυτών, καθώς και τα μέλη των συμβουλευ¬ 
τικών επιτροπών αναρτώνται στον διαδικτυακό τόπο 
του Ιδρύματος στην ελληνική και στην αγγλική γλώσσα. 

Άρθρο 6: 

Διάρκεια Σπουδών 

1. Η χρονική διάρκεια για την απόκτηση του διδακτο¬ 
ρικού διπλώματος δε μπορεί να είναι μικρότερη από 
τρία (3) πλήρη ημερολογιακά έτη από την ημερομηνία 
ορισμού της Τριμελούς Συμβουλευτικής Επιτροπής 
(4485/4.8.2017 παρ. 2, αρθρ. 39) 

2. Ως μέγιστη διάρκεια Διδακτορικών Σπουδών ορίζε¬ 
ται η ελάχιστη χρονική διάρκεια για την απόκτηση του 
διδακτορικού διπλώματος συν τρία (3) έτη. Μη αιτιολο¬ 
γημένη υπέρβαση των παραπάνω χρονικών ορίων θα 
οδηγεί σε εισήγηση της ΕΜΣ προς τη ΓΣΕΣ για διαγραφή 
του/της Υ.Δ.. 

3. Άδεια αναστολής σπουδών έως 1 έτος, χωρίς να προ- 
σμετράται το διάστημα αυτό στα παραπάνω αναφερόμε- 
να χρονικά όρια, είναι δυνατή για εξαιρετικά σοβαρούς 
λόγους. Η αναστολή φοίτησης εγκρίνεται από τη Συνέ¬ 
λευση του Τμήματος, κατόπιν τεκμηριωμένης αίτησης 
του/της Υ.Δ. και αφού έχει ληφθεί υπόψη η εισήγηση της 
τριμελούς συμβουλευτικής επιτροπής. 

Άρθρο 7: 

Υποχρεώσεις και Δικαιώματα 

Υποψηφίων Διδακτόρων 

1. Με την έγκριση της αίτησης για εκπόνηση διδακτο¬ 
ρικής διατριβής ο/η Υ.Δ. εγγράφεται στο τμήμα για ένα 
έτος. Τις εγγραφές πραγματοποιεί η γραμματεία. 

2. Για κάθε Υ.Δ. ορίζεται από την Ε.Μ.Σ. Τριμελής Συμ¬ 
βουλευτική Επιτροπή η οποία διενεργεί εντός 6 μηνών 
από τον ορισμό της, τις εξετάσεις ποιότητος (ΩυθΙίίγίης 
θΧ3ΐπίη3ΐίοη5). Σε εξαιρετικές περιπτώσεις μπορεί να 
δοθεί παράταση μετά από αιτιολογημένη αίτηση του 
Υ.Δ. στην Ε.Μ.Σ.. Οι Γενικές Εξετάσεις συνίστανται στη 
συγγραφή μίας ερευνητικής πρότασης συναφούς με 
τη Διδακτορική Διατριβή και σε δύο θέματα για προ- 

φορική εξέταση. Τα θέματα των εξετάσεων ορίζονται 
από την τριμελή συμβουλευτική επιτροπή μετά από συ¬ 
νεννόηση με τον Υ.Δ.. Η γραπτή ερευνητική πρόταση, 
πρέπει να κατατεθεί στην τριμελή εξεταστική επιτροπή 
τουλάχιστον είκοσι μέρες πριν από τις εξετάσεις και να 
παρουσιάζεται στην προφορική εξέταση. Σε περίπτωση 
αποτυχίας συνολικής ή μερικής, ο εξεταζόμενος μπορεί 
να επαναλάβει τις εξετάσεις του συνόλου ή του μέρους 
στο οποίο απέτυχε μετά από ένα τρίμηνο (το νωρίτερο) 
ή ένα εξάμηνο (το αργότερο). Η Εξεταστική Εεπιτροπή 
μπορεί να ζητήσει η επανεξέταση του Υ.Δ. να γίνει σε 
διαφορετικά θέματα από αυτά της πρώτης εξέτασης. Σε 
περίπτωση και δεύτερης (συνολικής ή μερικής) αποτυχί¬ 
ας ο Υ.Δ αποκλείεται από την συνέχιση των σπουδών για 
την λήψη Διδακτορικού Τίτλου. Η Τριμελής Συμβουλευτι¬ 
κή Επιτροπή συνυπολογίζει τα τελικά αποτελέσματα των 
εξετάσεων ποιότητας στην εκτίμηση της απόδοσης του 
φοιτητή κατά το πρώτο έτος εκπόνησης της Διδακτορι¬ 
κής εργασίας. Για Υ.Δ. οι οποίοι έχουν περάσει επιτυχώς 
αντίστοιχες εξετάσεις στα πλαίσια του προγράμματος 
λήψης Μεταπτυχιακού Διπλώματος Ειδίκευσης οι εξε¬ 
τάσεις αυτές αναγνωρίζονται και δεν είναι απαραίτητο 
να επαναληφθούν. 

3. Εντός του πρώτου 12μήνου από την εγγραφή του, 
ο Υ.Δ. υποβάλλει εγγράφως και παρουσιάζει προφορικά 
αναλυτικό υπόμνημα ενώπιον της τριμελούς συμβουλευ¬ 
τικής επιτροπής σχετικά με την πρόοδο της διδακτορικής 
του διατριβής. Αντίγραφο του υπομνήματος, καθώς και 
σχόλια επ' αυτού από τον επιβλέποντα ή την τριμελή επι¬ 
τροπή, κατατίθενται στη γραμματεία και καταχωρούνται 
στον ατομικό φάκελο του/της Υ.Δ.. Η παραπάνω διαδι¬ 
κασία επαναλαμβάνεται μια φορά ετησίως, το αργότερο 
μέχρι την 31.12 κάθε έτους. 

4. Η κατάθεση της ετήσιας έκθεσης προόδου ισοδύνα¬ 
με! με ανανέωση εγγραφής του/της Υ.Δ. ανά ακαδημαϊ¬ 
κό έτος. Η γραμματεία ανανεώνει την εγγραφή και στις 
περιπτώσεις αρνητικής αξιολόγησης από την τριμελή 
εξεταστική επιτροπή. 

5. Αδικαιολόγητη και παρατεταμένη αμέλεια στην υπο¬ 
βολή έκθεσης προόδου (για δυο τουλάχιστο έτη) επιτρέ¬ 
πει στην τριμελή συμβουλευτική επιτροπή να εισηγηθεί 
στη Συνέλευση του Τμήματος τη διαγραφή του/της Υ.Δ. 
από το μητρώο του Προγράμματος Διδακτορικών Σπου¬ 
δών του Τμήματος Βιολογίας. 

6. Με σχετική απόφαση της Συνέλευσης του Τμήματος, 
έπειτα από αιτιολογημένη εισήγηση της τριμελούς επι¬ 
τροπής, μπορεί να ορισθεί η παράλληλη παρακολούθη¬ 
ση και επιτυχής περάτωση οργανωμένου κύκλου μαθη¬ 
μάτων, ή άλλες συναφείς δραστηριότητες, για έναν Υ.Δ. 
Η πρόοδος και η επίδοση στα μαθήματα αυτά κρίνονται 
από την Τριμελή Συμβουλευτική Επιτροπή του/της Υ.Δ.. 

7.0 Υ.Δ., κατά το διάστημα εκπόνησης της Διατριβής, 
συνεργάζεται με τον επιβλέποντα Καθηγητή και την Τρι¬ 
μελή Συμβουλευτική Επιτροπή. 

8. Οι υποψήφιοι διδάκτορες έχουν μέχρι πέντε (5) πλή¬ 
ρη ακαδημαϊκά έτη από την πρώτη εγγραφή τους, όλα 
τα δικαιώματα και τις παροχές που προβλέπονται και 
για τους φοιτητές του δεύτερου κύκλου σπουδών, όπως 
ορίζονται στους οικείους κανονισμούς. 


9. Μέχρι και πέντε (5) έτη μετά την ολοκλήρωση της 
διδακτορικής τους διατριβής, διατηρούν δικαιώματα 
πρόσβασης, δανεισμού και χρήσης των ηλεκτρονικών 
υπηρεσιών των πανεπιστημιακών βιβλιοθηκών. 

10. Οι Υ.Δ. έχουν υποχρέωση, εφόσον τους ζητηθεί, 
να επικουρούν τους Καθηγητές στα εκπαιδευτικά τους 
καθήκοντα (εργαστήρια, φροντιστήρια, επιτηρήσεις, 
κλπ). Η φύση του έργου και ο αριθμός ωρών ετήσιας 
απασχόλησής τους καθορίζονται από τη Συνέλευση του 
Τμήματος μετά από πρόταση της Ε.Μ.Σ. Η αναγνώρι¬ 
ση του έργου τους γίνεται με σχετική βεβαίωση από το 
Τμήμα Βιολογίας. 

11. Υπάρχει δυνατότητα οικονομικής υποστήριξης 
μέσω μεταπτυχιακής υποτροφίας σε επιλεγμένους υπο¬ 
ψηφίους σύμφωνα με την κείμενη νομοθεσία. 

12. Οι υποψήφιοι διδάκτορες του Τμήματος πρέπει να 
τηρούν τον Κώδικα Δεοντολογίας του Πανεπιστημίου. 

13. Πειθαρχικά παραπτώματα για τους Υ.Δ. συνιστούν 
η λογοκλοπή, ο σφετερισμός ερευνητικών δεδομένων 
ή άλλου υλικού που έχει συλλεχθεί από άλλο άτομο ή 
ομάδα και η παραποίηση ερευνητικών δεδομένων ή 
πληροφοριών. 

Τροποποίηση Θέματος Διατριβής 

Σε περίπτωση τροποποίησης του προτεινόμενου τίτ¬ 
λου, η Τριμελής Συμβουλευτική Επιτροπή θα ενημερώνει 
τη γραμματεία με ειδικό έντυπο για την τροποποίηση του 
τίτλου και θα δηλώνει αν η αιτούμενη αλλαγή επιφέρει 
αλλαγές στο πρωτόκολλο της μελέτης. Όλες οι αιτήσεις 
θα συζητούνται στην ΕΜΣ η οποία θα ελέγχει αν πρόκει¬ 
ται περί ουσιαστικής αλλαγής της ερευνητικής πρότασης 
τέτοια που να επιβάλλει τη διακοπή της εκπονούμενης 
ΔΔ και την έναρξη νέας και θα εισηγείται σχετικά στην 
Συνέλευση. 

Άρθρο 8: 

Συγγραφή της Διδακτορικής Διατριβής 

1. Με την ολοκλήρωση του ερευνητικού έργου κάθε 
Υ.Δ., η Τριμελής Συμβουλευτική Επιτροπή αποφασίζει 
ομόφωνα για την συγγραφή της Διατριβής. Σε περίπτω¬ 
ση έλλειψης ομοφωνίας η Τριμελής Επιτροπή συνέρχεται 
εκ νέου μετά από ένα εξάμηνο το πολύ. Σε περίπτωση 
έλλειψης ομοφωνίας και κατά τη δεύτερη συνεδρίαση, η 
Τριμελής Επιτροπή, διευρύνεται με δύο επί πλέον μέλη, 
με απόφαση της Συνέλευσης μετά από αίτηση του Υ.Δ., 
την οποία συνυπογράφει ο Επιβλέπων Καθηγητής. Η δι- 
ευρυμένη Συμβουλευτική Επιτροπή αποφασίζει με απλή 
πλειοψηφία. 

2. Η συγγραφή της διατριβής θα πρέπει να πραγματο¬ 
ποιηθεί εντός εξαμήνου (μετά από αιτιολογημένο αίτημα 
του Υ.Δ. και σύμφωνη γνώμη του επιβλέποντος ή της 
Συμβουλευτικής Επιτροπής, στη Συνέλευση Τμήματος 
μπορεί να δοθεί παράταση μέχρι 6 ακόμη μηνών). 

3. Η συγγραφή της Διατριβής πραγματοποιείται, σύμ¬ 
φωνα με την απόφαση της Συνέλευσης στην ελληνική 
ή αγγλική γλώσσα και περιέχει εκτενή περίληψη στην 
αγγλική ή στην ελληνική αντίστοιχα. 

Στο τέλος του κειμένου της Διδακτορικής Διατριβής 
που θα υποβληθεί την επταμελή εξεταστική επιτροπή, 

ο Υ.Δ. οφείλει να επισυνάψει ένα σύντομο μονοσέλιδο 
βιογραφικό του σημείωμα. 

Άρθρο 9: 

Υποστήριξη και Αξιολόγηση 
της Διδακτορικής Διατριβής 

1. Μετά την ολοκλήρωση της συγγραφής της διδακτο¬ 
ρικής διατριβής, η τριμελής συμβουλευτική επιτροπή 
δέχεται ή απορρίπτει αίτηση του υποψηφίου για τη δη¬ 
μόσια υποστήριξη και την αξιολόγησή της. Αν η τριμελής 
συμβουλευτική επιτροπή αποδεχθεί την αίτηση του υπο¬ 
ψηφίου, συντάσσει εισηγητική έκθεση και την υποβάλλει 
εντός 30 ημερών στη Συνέλευση του Τμήματος ζητώντας 
τον ορισμό επταμελούς εξεταστικής επιτροπής για την 
κρίση της διδακτορικής διατριβής (ν. 4485/2017). Στην 
έκθεση καθορίζεται και ο τελικός τίτλος της διατριβής, 
ο οποίος θα οριστικοποιηθεί από την 7μελή εξεταστική 
επιτροπή την ημέρα της παρουσίασης. 

2. Αν η τριμελής κρίνει ότι το αίτημα του φοιτητή δεν 
μπορεί να εγκριθεί, επισημαίνει εγγράφως και ενυπογρά- 
φως τις ουσιαστικές προσθήκες ή αλλαγές που πρέπει 
να γίνουν στη διατριβή προκειμένου να θεωρηθεί ολο¬ 
κληρωμένη και ζητούν από τον φοιτητή να ανταποκριθεί 
στις υποδείξεις τους εντός συγκεκριμένου χρονικού δια¬ 
στήματος. Η τριμελής επιτροπή οφείλει να κοινοποιήσει 
την ανωτέρω απάντησή της και στην ΕΜΣ. 

3. Στην επταμελή εξεταστική επιτροπή μετέχουν τα 
μέλη της τριμελούς συμβουλευτικής επιτροπής, εκτός 
από τα αφυπηρετήσαντα μέλη αυτής, τα οποία με από¬ 
φαση της Συνέλευσης του Τμήματος αντικαθίστανται 
από ισάριθμα μέλη που πληρούν τα κριτήρια του δεύτε¬ 
ρου και τρίτου εδαφίου της παραγράφου 2 του άρθρου 
39, καθώς και τέσσερα (4) επιπλέον μέλη, που πληρούν 
τα κριτήρια του δευτέρου εδαφίου της παραγράφου 2 
του άρθρου 39 (4485/4.8.2017). 

4. Όλα τα μέλη της επταμελούς εξεταστικής επιτρο¬ 
πής πρέπει να έχουν την ίδια ή συναφή επιστημονική 
ειδικότητα με αυτή, στην οποία ο/η Υ.Δ. εκπόνησε τη 
διατριβή του. 

5. Η Επιτροπή συγκαλείται, από τον Πρόεδρό της, για 
την εξέταση του υποψηφίου το νωρίτερο 20 ημέρες μετά 
την κατάθεση της Διατριβής στα μέλη της. 

6. Η Συνέλευση ορίζει ένα μέλος της Συμβουλευτικής 
Επιτροπής, διαφορετικό από τον Επιβλέποντα, ως συ¬ 
ντονιστή του τυπικού των διαδικασιών της δημόσιας 
υποστήριξης του υποψηφίου. 

7.0 Υ.Δ. αναπτύσσει την Διατριβή του δημόσια, ενώπι¬ 
ον της Επταμελούς Εξεταστικής Επιτροπής, και ακολου¬ 
θεί η εξέταση χωρίς την παρουσία τρίτων. 

8. Στη συνέχεια, η Εξεταστική Επιτροπή συνεδριάζει 
χωρίς την παρουσία του Υ.Δ. και αξιολογεί τη Διατριβή 
ως προς την ποιότητα, την πληρότητα, την πρωτότυπη 
σκέψη και τη συμβολή της στην επιστήμη. 

9. Η διαδικασία της δημόσιας υποστήριξης προϋποθέ¬ 
τει τη φυσική παρουσία των τεσσάρων (4) τουλάχιστον 
μελών της εξεταστικής επιτροπής, ενώ τα λοιπά μέλη 
μπορούν να συμμετέχουν και μέσω τηλεδιάσκεψης. Τα 
αφυπηρετήσαντα μέλη της τριμελούς συμβουλευτικής 
επιτροπής, που έχουν αντικατασταθεί σύμφωνα με την 


παράγραφο μπορεί να παρίστανται κατά τη συνεδρίαση 
χωρίς δικαίωμα ψήφου. 

10. Στην παρουσίαση της διατριβής οριστικοποιείται 
και ο τίτλος της διατριβής. 

11. Το τελικό πόρισμα της επιτροπής μπορεί να είναι: 

• Ότι η Δ.Δ. έχει ολοκληρωθεί επιτυχώς και εγκρίνεται, 
με πλειοψηφία πέντε (5) τουλάχιστον από τα μέλη της. 
Στην περίπτωση αυτή, συντάσσει πόρισμα αξιολόγησης 
σχετικά με την πρωτοτυπία του περιεχομένου της Δια¬ 
τριβής και την ουσιαστική συμβολή της στην επιστήμη 
καθώς και την επάρκεια του υποψηφίου στο γνωστικό 
αντικείμενο της Διατριβής καθώς επίσης προτείνει την 
αναγόρευση του υποψηφίου σε διδάκτορα. 

• Ότι η ΔΔ έχει ελλείψεις και προτείνει διορθώσεις οι 
οποίες θα πρέπει να δίνονται εγγράφως στον υποψήφιο. 
Η 7μελής εξεταστική επιτροπή, επίσης ορίζει με σαφή¬ 
νεια στο έντυπο αξιολόγησης αν θα χρειαστεί να επανα- 
ξιολογήσειτη Διδακτορική Διατριβή σε νέα συνεδρίαση 
ή όχι και να καθορίσει τη σχετική προθεσμία. 

12. Η δημόσια παρουσίαση της ΔΔ πρέπει και μπορεί 
να πραγματοποιηθεί μόνο εφόσον το θέμα παραμένει 
επιστημονικά επίκαιρο. Εφόσον παρέλθουν 6 μήνες από 
τον ορισμό της ΕΕΕ χωρίς να έχει πραγματοποιηθεί η δη¬ 
μόσια παρουσίαση, η διδακτορική διατριβή θα διακόπτε¬ 
ται κατόπιν σχετικής προειδοποίησης της γραμματείας. 
Σε αυτήν την περίπτωση η δημόσια παρουσίαση της ΔΔ 
θα μπορεί να γίνει μόνο κατόπιν αιτήσεως-βεβαίωσης 
της τριμελούς προς τη Γραμματεία ότι το θέμα εξακο¬ 
λουθεί να είναι επίκαιρο και εγκρίσεως της Συνέλευσης. 

Το παραπάνω χρονικό όριο των 6 μηνών δεν ισχύει 
στην περίπτωση που υπάρχει δημοσίευση σχετική με 
την ερευνητική εργασία της Διατριβής, με τον ΥΔ ως 
πρώτο συγγραφέα σε διεθνές επιστημονικό περιοδικό 
με καθορισμένο παράγοντα απήχησης και διαδικασία 
κρίσης εργασιών. 

Άρθρο 10: 

Καθομολόγηση Διδάκτορα 

1. Πριν την καθομολόγηση, ο Υ.Δ. είναι υποχρεωμένος 
να έχει μία τουλάχιστον δημοσίευση που να προέκυψε 
από την ερευνητική εργασία της Διατριβής του, με αυτόν 
ως πρώτο συγγραφέα σε διεθνές επιστημονικό περιοδι¬ 
κό με καθορισμένο παράγοντα απήχησης και διαδικασία 
κρίσης εργασιών. Αντίγραφο από κάθε δημοσίευση επι¬ 
συνάπτεται στο τελικό κείμενο της διατριβής. 

2.0 Υ.Δ. είναι υποχρεωμένος να διορθώσει τη Διατριβή 
του, σύμφωνα με τις υποδείξεις της Επταμελούς Εξετα¬ 
στικής Επιτροπής και να καταθέσει στην Ε.Μ.Σ. σχετική 
βεβαίωση που υπογράφεται από τον Επιβλέποντα και 
άλλο ένα μέλος της Επταμελούς Επιτροπής. 

3. Επίσης οφείλει να προσκομίσει στη γραμματεία 2 
ηλεκτρονικά αντίγραφα της Διατριβής του και να συ¬ 
μπληρώσει σειρά εντύπων, που του χορηγούνται από 
την Γραμματεία του Τμήματος Βιολογίας. 

4. Η αναγόρευση και η καθομολόγηση του Διδάκτορα 
γίνεται από τη Συνέλευση του Τμήματος Βιολογίας του 
Π.Κ.. 

5. Σε περίπτωση κατάθεσης πατέντας αντί δημοσι- 
εύσεως για την απονομή Διδακτορικού τίτλου αυτή δε 

θα γίνεται δεκτή εφόσον δεν θα υπάρχει πολύ μεγάλη 
καθυστέρηση μέχρι την δυνατότητα συγγραφής δημο- 
σιεύσεως (λόγω της πατέντας) (ΓΣΕΣ 22.7.2014). 

6. Στις περιπτώσεις όπου Υ.Δ. εκπονούν τμήμα της Δ.Δ. 
τους σε εργαστήριο, φορέα, ερευνητικό κέντρο ή χώρο 
εκτός του Πανεπιστημίου Κρήτης, η δημοσίευση που θα 
χρησιμοποιήσουν κατά την αίτησή για ορκωμοσία θα 
πρέπει σαφώς να αναφέρει το Τμήμα Βιολογίας και το 
Πανεπιστήμιο Κρήτης στα στοιχεία του Υ.Δ. (3ίίίΙί3ΐίοπ5). 
Δημοσιεύσεις χωρίς αναφορά στοΤμήμα δεν θα γίνονται 
δεκτές. 

Άρθρο 11: 

Λόγοι και Διαδικασία Διαγραφής 

Διακοπή της εκπόνησης μια διδακτορικής διατριβής 
μπορεί να υπάρξει με απόφαση της Συνέλευσης Τμήμα¬ 
τος και κατόπιν εισηγήσεωςτης Επιτροπής Μεταπτυχια¬ 
κών Σπουδών στις παρακάτω περιπτώσεις: 

1. Αν παρέλθει το πρώτο 6μήνο από την εγγραφή χω¬ 
ρίς πραγματοποίηση των Γενικών Εξετάσεων και χωρίς 
να έχει υποβληθεί στη γραμματεία αίτηση παράτασης 

2. Αν υπάρξουν αρνητικές εκθέσεις προόδου για δύο 
συναπτά έτη 

3. Αν δεν υποβληθούν εκθέσεις προόδου για δύο συ¬ 
ναπτά έτη 

4. Αν παρέλθει η μέγιστη χρονική διάρκεια των έξι (6) 
ετών. 

5. Αν παρέλθουν 6 μήνες από τη σύσταση της επτα- 
μελούς εξεταστικής επιτροπής χωρίς να έχει οριστεί η 
ημερομηνία υποστήριξης της διδακτορικής διατριβής 
και χωρίς την απαραίτητη βεβαίωση της 3μελούς συμ¬ 
βουλευτικής επιτροπής περί επικαιρότητας του θέματος 

6. Αν υπάρξει παράβαση δεοντολογικών κανόνων ή 
ανάρμοστη συμπεριφορά. 

Σε όλες τις περιπτώσεις, η γραμματεία θα αποστέλλει 
προειδοποιητική επιστολή στον υποψήφιο διδάκτορα 
με κοινοποίηση στον επιβλέποντα στην οποία θα τους 
ενημερώνει για την επερχόμενη διαγραφή και τους λό¬ 
γους που την επιβάλλουν. Η Συνέλευση του Τμήματος σε 
συνεδρίαση της μετά την πάροδο 3μήνου από την απο¬ 
στολή της συστημένης προειδοποιητικής επιστολή, με 
βάση τον παρόντα κανονισμό και λαμβάνοντας υπόψη 
τυχόν απάντηση του υποψηφίου στην προειδοποιητική 
επιστολή. 

Άρθρο 12: 

Ενστάσεις για διαδικασίες 

στα πλαίσια εκπόνησης ΔΔ 

Οι υποψήφιοι που επιθυμούν να υποβάλουν ένστα¬ 
ση κατά οποιασδήποτε διαδικασίας ή ενέργειας του 
Τμήματος ή του προσωπικού του Πανεπιστημίου που 
τους θίγει, οφείλουν να το πράξουν με αιτιολογημένη 
αίτηση/ένσταση που να απευθύνεται στη Γραμματεία 
Μεταπτυχιακών. Η ΕΜΣ είναι το αρμόδιο όργανο για την 
εξέταση της ένστασης εφόσον αυτή αφορά τις διδακτο¬ 
ρικές σπουδές και υποχρεούται να εισηγηθεί σχετικά στη 
Συνέλευση σε διάστημα 2 μηνών από την παραλαβή της 


ένστασης. Η Συνέλευση θα λάβει την οριστική απόφαση. 
Αν η ένσταση δεν αφορά τις διδακτορικές σπουδές η 
ΕΜΣ προωθεί την ένσταση στα αρμόδια κατά περίπτωση 
όργανα κοινοποιώντας την προώθηση στον ΥΔ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρέθυμνο, 27 Φεβρουάριου 2018 
Ο Πρύτανης 

ΟΔΥΣΣΕΑΣ - ΙΩΑΝΝΗΣ ΖΩΡΑΣ 


Αριθμ. 3478 _ (3) 

Καθορισμός γνωστικών αντικειμένων μελών 
ΕΔΙΠ της Σχολής Μηχανικών Παραγωγής και Δι¬ 
οίκησης του Πολυτεχνείου Κρήτης. 

Ο ΠΡΥΤΑΝΗΣ ΤΟΥ ΠΟΛΥΤΕΧΝΕΙΟΥ ΚΡΗΤΗΣ 

Έχοντας υπόψη: 

1 .Τις διατάξεις του ν. 545/1977 «Περί ιδρύσεως τεχνο¬ 
λογικού Πανεπιστημίου υπάτην επωνυμία Πολυτεχνείο 
Κρήτης και άλλων τινών διατάξεων». 

2. Την 201647/Ζ1 /21.11.2017 διαπιστωτική πράξη του 
Υπουργού Παιδείας, Έρευνας και Θρησκευμάτων, με την 
οποία διαπιστώνεται ο διορισμός του, ως Πρύτανης του 
Πολ. Κρήτης (ΦΕΚ 627/28.11.2017/τ. Υ.Ο.Δ.Δ.). 

3. Τις διατάξεις του ν. 4009/2011 (ΦΕΚ Α'/195/6.9.2011) 
«Δομή, λειτουργία, διασφάλιση της ποιότητας των σπου¬ 
δών και διεθνοποίηση των ανωτάτων εκπαιδευτικών 
ιδρυμάτων», και ειδικότερα τα άρθρα 8 παρ, 18 και 29 
του ανωτέρω νόμου όπως ισχύουν. 

4. Τις διατάξεις του άρθρου 27 του ν. 4386/2016 (ΦΕΚ 
83/Α711.5.2016). 

5. Την υπ' αριθμ. 126603/Ζ2/29.7.2016 εγκύκλιο της 
Αναπληρώτριας Υπουργού Παιδείας, Έρευνας και Θρη¬ 
σκευμάτων με θέμα «Οδηγίες σχετικά με την υλοποίηση 
και την εφαρμογή των περιεχομένων στο άρθρο 27 και 
στο άρθρο 64 του ν. 4386/2016 (ΦΕΚ 83/Α711.5.2016) 
«Ρυθμίσεις για την έρευνα και άλλες διατάξεις» που 
αφορούν στις κατηγορίες προσωπικού Ε.Ε.Π., Ε.ΔΙ.Π. και 
Ε.ΤΕ.Π.» (ΑΔΑ: Ω73Λ4653ΠΣ-Ψ6Θ). 

6. Τις αιτήσεις των μελών ΕΔΙΠ της Σχολής Μηχανικών 
Παραγωγής και Διοίκησης για καθορισμό του γνωστικού 
τους αντικειμένου. 

7. Το απόσπασμα Π ρακτικών της Κοσμητείας της Σχο¬ 
λής Μηχανικών Παραγωγής και Διοίκησης (συνεδρίαση 
1/31.1.2018). 

8. Το γεγονός ότι με την παρούσα δεν προκαλείται δα¬ 
πάνη σε βάρος του κρατικού προϋπολογισμού. 

9. Τα στοιχεία του Προσωπικού Μητρώου των κατω¬ 
τέρω μελών Ε.ΔΙ.Π., διαπιστώνει: 

Τα γνωστικά αντικείμενα των παρακάτω μελών Εργα¬ 
στηριακού Διδακτικού Προσωπικού (Ε.ΔΙ.Π.) που υπηρε¬ 
τούν στη Σχολή Μηχανικών Παραγωγής και Διοίκησης 
του Πολυτεχνείου Κρήτης καθορίζονται ως εξής: 







Τεύχος Β' 837/09.03.2018 

α/α 

ΕΠΩΝΥΜΟ 

ΟΝΟΜΑ 

ΠΑΤΡΩΝΥΜΟ 

ΓΝΩΣΤΙΚΟ ΑΝΤΙΚΕΙΜΕΝΟ 

1 

Κουλουριδάκης 

Παύλος 

Εμμανουήλ 

Έλεγχος ποιότητας, Διαχείριση Περιβάλλοντος και Σχεδία¬ 
ση Προϊόντων 

2 

Κρασαδάκη 

Ευαγγελία 

Γεώργιος 

Εφαρμοσμένη Υποστήριξη Αποφάσεων 

3 

Λιαδάκη 

Αγγελική 

Αντώνιος 

Διοικητική Επιστήμη και Χρηματοοικονομική Διοίκηση 

4 

Μαρινάκη 

Μαγδαληνή 

Σταύρος 

Μοντελοποίηση, Βελτιστοποίηση και Βέλτιστος Έλεγχος 
Συστημάτων 

5 

Παπαδομανωλάκη 

Μαρία 

Γεώργιος 

Εφαρμοσμένα και Υπολογιστικά Μαθηματικά με εφαρμο¬ 
γή στη μελέτη βιοιατρικών προβλημάτων 

6 

Πιπερίδης 

Σάββας 

Γεώργιος 

Ρομποτικά Οχήματα και Μηχανισμοί 

7 

Σηφαλάκης 

Αναστάσης 

Γεώργιος 

Εφαρμοσμένα και Υπολογιστικά Μαθηματικά 

8 

Σπανουδάκης 

Πολύχρονης 

Στυλιανός 

Συστήματα μετάδοσης κίνησης και διαχείρισης ενέργειας 
οχημάτων 

9 

Τσιναράκης 

Γεώργιος 

Ιωάννης 

Ανάλυση και Σχεδίαση Συστημάτων Παραγωγής και Βιο¬ 
μηχανική Παραγωγή με τη βοήθεια Υπολογιστή (ΈΑΜ) 

10 

Μπατσάκης 

Σωτήριος 

Παναγιώτης 

Ευφυή Συστήματα Διαχείρισης Γνώσης στο Διαδίκτυο. 


Η πράξη αυτή να δημοσιευθεί στην Εφημερίδα της Κυβερνήσεως. 

Χανιά, 23 Φεβρουάριου 2018 
Ο Πρύτανης 

ΕΥΑΓΓΕΛΟΣ ΔΙΑΜΑΝΤΟΠΟΥΛΟΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'837/09.03.2018 


=Τ 

ΕΘΝΙΚΟ ΤΥΠΟΓΡΑΦΕΙΟ 


Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητικής 
Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και κυκλο¬ 
φορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη των 
εκτυπωτικών αναγκών του δημοσίου (ν. 3469/2006, ΦΕΚ Α' 131). 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θΙ^Γ την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα αποστέλλονται επίσης δωρεάν με την υποβολή αίτησης, για την οποία 
αρκεί η συμπλήρωση των αναγκαίων στοιχείων σε ειδική φόρμα. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων, είτε ταχυδρομικά με την αποστολή αιτήματος παραγγελίας μέσω των ΚΕΠ, είτε 
με ετήσια συνδρομή μέσω του Τμήματος Συνδρομητών. Το κόστος ενός ασπρόμαυρου ΦΕΚ 
από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προ¬ 
σαυξάνεται κατά 0,20 €.Το κόστος ενός έγχρωμου ΦΕΚ από 1 έως 16 σελίδες είναι 1,50 €, αλλά 
για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €. Το τεύχος Α.Σ.Ε.Π. 
διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση νν60πΐ3$ΐ6ΐ < .6ΐ@θτ.9 >< με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής Δημοσιευτέας Ύλης. 

• Πληροφορίες, σχετικά με την αποστολή/κατάθεση εγγράφων προς δημοσίευση, 
με την πώληση των τευχών και με τους ισχΰοντες τιμοκαταλόγους για όλες τις υπη¬ 
ρεσίες μας, περιλαμβάνονται στην ιστοσελίδα μας. Η ενδεδειγμένη διαδρομή είναι: 
νννννν.θΐ.ςμ/ Φ.Ε.Κ./ Δημοσίευση Κειμένων ή Τεύχη ή Διάθεση ΦΕΚ ή Πώληση ή Συν¬ 
δρομητές. Επίσης μέσω της ιστοσελίδας μας δίδονται πληροφορίες σχετικά με την 
πορεία δημοσίευσης των εγγράφων, με βάση τον Κωδικό Αριθμό Δημοσιεύματος (ΚΑΔ). 
Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν 
τις προϋποθέσεις δημοσίευσης. 


2. ΕΚΤΥΠΩΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημο¬ 
σίου αναλαμβάνει να σχεδιάσει και να εκτυπώσει κάρτες, βιβλία, αφίσες, μπλοκ, μηχανογρα¬ 
φικά έντυπα, φακέλους για κάθε χρήση, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα 
ΤΗΛΕΦΩΝΙΚΟ ΚΕΝΤΡΟ: 210 5279000 -ί3χ: 210 5279054 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 
Πωλήσεων: (Ισόγειο, τηλ. 210 5279178 - 180) 

Συνδρομητών: (Ημιόροφος, τηλ. 210 5279136) 

Πληροφοριών: (Ισόγειο, Γρ. 3 και τηλεφ. κέντρο 210 5279000) 
Παραλαβής Δημ.Ύλης: (Ισόγειο, τηλ. 210 5279167,210 5279139) 

Ωράριο για το κοινό: Δευτέρα ως Παρασκευή: 8:00 -13:30 


Ιστοσελίδα: νννννν.θ 1 . 91 · 

Πληροφορίες σχετικά με την λειτουργία 
της ιστοσελίδας: Η6ΐρά€$Κ.6ΐ@6ΐ.9·' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

ννεΐ3ΐπ35ΐ6Γ.6ΐ@6ΐ.9·' 

Πληροφορίες για γενικό πρωτόκολλο 
και αλληλογραφία: 9ΐ'3ππτΐ3ΐθί3@θ1.9*' 






















